Anmodning om ophævelse af rejseforbehold i forbindelse med beskikkelse som forsvarer
Ret: Retten i Randers (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

RETTEN I RANDERS

Den 5. marts 2013 kl. 12.00 blev retten sat på dommerkontoret af
Dommer.   
 
Retsmødet var offentligt.

Rettens nr. 6-440/2013
Politiets nr. 4200-70303-00033-12

Anklagemyndigheden
mod
Tiltalte   
CPR nr. (Født 1986)

Ingen var mødt.

Der blev fremlagt:
- brev af 25. februar 2013 fra advokat Niels Fjeldberg, Viborg.

Den beskikkede advokat, Niels Fjeldberg, har anmodet om, at
rejseforbeholdet ophæves og har i den forbindelse henvist til, at
han har kontor i en naboretskreds, hvorfor transportomkost-
ningerne vil være yderst beskedne.

På rettens telefonisk forespørgsel har advokatsekretær Person
oplyst, at advokaten ikke tidligere har repræsenteret tiltalte.

Der blev afsagt

Kendelse:

Advokat Niels Fjeldberg har kontor i Viborg. Hans beskikkelse
vedrører en tiltalt for påståede strafbare handlinger i Randers.
Tiltalte bor i Randers. Der har ikke tidligere været klientrelationer
mellem tiltalte og advokat Niels Fjeldberg. Herefter og efter
oplysningerne om sagens omfang og kompleksitet finder retten
ikke grundlag for at ophæve rejseforbeholdet. Herved er tillige
henset til sagens betydning for tiltalte, herunder til hans forstraffe.

Derfor bestemmes:

Rejseforbeholdet ophæves ikke.

Sagen udsat.

Retten hævet.



Side 2

Dommer